open-index/open-wikipedia-markdown huggingface dataset:
Goliathopsis

* se systematisk inndeling

***Goliathopsis*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea. Til tross for at navnet spiller på de kjempestore artene i slekten *[[Goliathus]]* er dette relativt små gullbasser.

## Utseende
Nokså små (7-10 millimeter), tettbygde, brunsvarte gullbasser. Slekten skiller seg fra de fleste andre Cremastocheilini på sin kompakte kroppsform. Hannen kjennes lett på to korte, klubbeformede horn i pannen. Oversiden er fint hårete, dekkvingene har noen lyse flekker.

## Utbredelse
Slekten er utbredt i Sørøst-Asia (Burma, Thailand, Laos, Vietnam og det sørlige Kina).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Goliathopsis* Janson, 1881
******** *[[Goliathopsis camptotropus]]* Yang, 1988
******** *[[Goliathopsis cervus]]* Janson, 1881
******** *[[Goliathopsis despectus]]* (Westwood, 1874)
******** *[[Goliathopsis duponti]]* Antoine, 1991
******** *[[Goliathopsis esquiroli]]* Pouillaude, 1913
******** *[[Goliathopsis ferreroi]]* Antoine, 1991
******** *[[Goliathopsis gressitti]]* Ruter, 1978
******** *[[Goliathopsis lameyi]]* Fairmaire, 1893
******** *[[Goliathopsis maolanus]]* Yang, 1988
******** *[[Golaithopsis polystrictus]]* Yang, 1988
******** *[[Goliathopsis velutinus]]* Pouillaude, 1913

## Kilder
* Nettside om gruppen, med bilder

## Eksterne lenker
* 
* Bilde av ''Goliathopsis duponti'', hann og hunn
* Bilde av ''Goliathopsis ferreroi''
* Cetoniidae på Encyclopedia of life
Attraktor

I matematikk, og spesielt innenfor dynamiske systemer er en **attraktor** en mengde som et system nærmer seg
etter hvert.  En attraktor kan være et punkt eller en mere komplisert mengde.  En iterativ metode for løsning av 
en lignings, som Newtons metode har løsningen av ligningen som attraktor (Når metoden er konvergent).

I kaosteori kan det oppstå mye mer kompliserte attraktorer, f.eks fraktaler.  Disse kalles gjerne
kaotiske attraktorer.  Et eksempel er Smales hestesko.  

Et attraksjonsbasseng i faserommet til et dynamisk system er samlingen av de startpunkter som fører frem til attraktoren.
Kim Myung-jin

**Kim Myung-jin** (født 10. februar 1971 i Seoul) er en sørkoreansk rullestolcurlingspiller. Han har en VM-sølvmedalje fra 2008 og sølv i Paralympics 2010 som fremste meritter, og har spilt på det kinesiske landslaget siden 2004. 

Han er funksjonshemmet på grunn av en ryggmargsskade han fikk i en ulykke. Han begynte først med rullestolbasketball, men på grunn av belastningen på kroppen måtte han bytte idrett, og begynte med rullestolcurling i 2002 da han startet en rullestolcurlingklubb med støtte fra Wonju Severance Christian Hospital. 

Han er gift og har ett barn. 

## Idrettskarriere
Kim var treer ved VM i rullestolcurling 2004, som var hans første VM. Her kom Sør-Korea på 11.-plass. Året etter var han igjen treer, i VM i rullestolcurling 2005, der det sørkoreanske laget kom på 7.-plass. Samme plassering fikk de også i VM i rullestolcurling 2007. 

I VM i rullestolcurling 2008 spilte Sør-Korea seg fram til finalen, men tapte finalen 3-5 mot Norge, og endte på 2.-plass. Også i Paralympiske vinterleker 2010 i Vancouverspilte  kom de seg til finalen, men denne gangen tapte de 7-8 for Canada, og kom med det på 2.-plass. 

Han var skip ved Paralympiske vinterleker 2014 i Sotsji i Russland, der det sørkoreanske laget kom på 9.-plass.  

## Eksterne lenker
* Profil hos WCF
* Profil hos Sotsji 2014 Paralympics
Craig Pearce

**Craig Pearce** er en australsk skuespiller og manusforfatter.

Han har skrevet manus til filmene *[[Strictly Ballroom]]*, *[[Romeo + Juliet]]* (1996), *[[Moulin Rouge!]]* (2001) og *[[Den store Gatsby (2013)|Den store Gatsby]]* (2013), alle sammen med Baz Luhrmann.

## Eksterne lenker
*
Grønn saus

**Grønn saus** er en betegnelse på forskjellige sauser med urter som hovedingrediens med rømme eller matolje som basis. De fleste av disse blir servert kalde. Sausene stammer fra mattradisjonene i mange land og regnes der ofte som regionale spesialiteter.

## Varianter

### Fransk ''sauce verte''
Den franske *sauce verte* består av majones som er blandet med urter. Disse er enten finhakket eller strøket gjennom en sil. Urter som persille, estragon, kjørvel, Engelskkarse, pimpernell og gressløk er vanlige. Ofte brukes også hvitløk.

### ''Frankfurter grüne Soße''

Den tyske *Frankfurter grüne Soße* består etter tradisjonen av syv urter: agurkurt, kjørvel, karse, persille, pimpernell, engsyre og gressløk. Urtene hakkes svært fint og blandes med sur fløte eller majones, eddik eller sitronsaft, salt og pepper. Tradisjonelt blir den spist med kokte poteter og hardkokte egg. Sausen er en sesongoppskrift, som ifølge tradisjonen begynner skjærtorsdag (tysk: *Gründonnerstag*) og slutter med den første nattefrosten om høsten. Siden 2010 er sausen beskyttet gjennom det tyske patentkontoret.

### Italiensk ''salsa verde''
I den italienske mattradisjonen finnes det en mengde kalde urtesauser, den mest kjente er antakelig pesto. Den egentlige *salsa verde* kommer fra norditalia, og likner Frankfurter Grüne Soße. Den inneholder i tillegg egg og sennep, og også andre urter som for eksempel basilikum og merian brukes, hvitløk er vanlig. Ofte blir også hakkete kapers brukt.  

En annen grønn saus er *bagnetto verde* som blir jevnet med kokt eggeplomme og strøkavring. Denne inneholder stort sett bare persille, det tilføyes kapers og ansjos.

### Kanarisk ''mojo verde''
På Kanariøyene blir en grønn saus av persille og korianderblader gjerne brukt. Andre ingredienser er sitronsaft, olivenolje, spisskummen og salt. Noen ganger blir den også blandet med grønn paprika.

### Baskisk ''salsa verde''
I Baskerland er en saus vanlig som består av matolje, mel, erter og persille. Den blir fremfor alt brukt til fisk.

### Meksikansk ''salsa verde''

I tradisjonell meksikansk mat blir sausen ikke laget av urter, men av purerte *tomatillos*, en frukt i lyktslekta, sammen med chilipepper eller jalapeño, korianderblader og sitronsaft.

### Indisk ''hari chutney''
*Hari chutney* («grønn chutney») eller *hara masala* («grønn blanding») er en spesialitet fra Hyderabad i Sentralindia. Den består av mynte, korianderblader, revet kokos og rikelig med grønn chili. Blandet med varm ris er dette grønn pilaff, en rett som er typisk for Hyderabad. 

## Referanser


## Eksterne lenker
*
Gustav Guldbrandsen

**Gustav Lorentz Gulbrandsen** (født 5. september 1871 i Fredrikstad, død 4. november 1942 i Vestre Aker) var en norsk arkitekt.

Gustav Gulbrandsen var elev ved Trondhjems tekniske læreanstalt 1888-91 og ved Königlich Technische Hochschule Berlin 1898-99. Han praktiserte som byggmester i 1891, før han hadde forskjellige kontor- og assistentstillinger frem til 1899.

Gustav Gulbrandsen etablerte eget arkitektkontor i Kristiania i 1899, og etter bybrannen i Sandefjord år 1900 etablerte han filialkontor der. Det er fra Sandefjord man kjenner hans første arbeider; Halvorsens konditori (Chr. Hvidts plass 3), Kongens gate 9 og Kongens gate 10 (alle 1900, utført i varianter av jugendstil). Gulbrandsen utførte dessuten Stod og Steinkjer Sparebank (1902, bombet 1940) og Steinkjer folke- og middelskole (1903), begge preget av jugendstil og nybarokk.

Frem mot 1908 virket Gulbrandsen mest i Kristiania, der han de første årene for det meste utførte tilbygg, før han i 1908 tegnet «villa Kjeka», Kongsveien 74, og en villa i Solveien 26. Parallelt utførte han flere oppdrag i hjembyen Fredrikstad, som Fredrikstad Privatbank, Storgaten 12 (1904, jugendstil) og Rolvsøy kirke (1908), en kalket kirke i romansk stil.

Fra omkring 1910 konsentrerte Gulbrandsen sin virksomhet i Kristiania og Aker, og var her meget produktiv. Han tegnet en villa ved «Holtet hovedgaard» (Holtveien 6, 1909) i en jugendpreget nybarokk stil, og utformet de flotte leiegårdene i Bygdøy allé 51 og 51b (1910-11) i barokkpreget «frognerjugend» - et konsept arkitekt Syver Nielsen videreutviklet i stort omfang. Preg av jugend og nyklassisisme har også leiegården i Hafrsfjordgata 7 (1911), mens Valkyriegata 17 og 19 (1912) er utført i sen jugend.

Blant Gulbrandsens mange villaer kan nevnes den staselige Villa Friedheim (Solveien 112, Florabakken 2C i dag) i 1916, nordisk nybarokk, Åsdalsveien 18 (1916), 22 og 24 (begge 1915), Nordstrandveien 60 (1918, nasjonalromantisk laftevilla), «Skogstuen» (Alvheimveien 16 II, 1923) og den klassisistiske murvillaen i Ormøybakken 2b (1923).
Ved siden av den store mengden villaer og leiegårder tegnet også Gulbrandsen Den norske næringsmiddelfabrikk (Harbitzalléen 5, 1918).

## Referanser


## Kilder
* Norsk kunstnerleksikon om Gustav Guldbrandsen
Pimpernell

* *Sanguisorba minor* subsp. *minor*
* Ribbepimpernell (*Sanguisorba minor* subsp. *balearica*)

**Pimpernell** (*Sanguisorba minor*) er en staude i rosefamilien.

Blomstringen skjer i mai-august, den har endestilte, kuleformede blomsterstander, disse består av rent hannlige blomster nederst, tvekjønnete i midten og rent hunnlige øverst.

Rotnettet består av en loddrett pælerot med forholdsvis få, kraftige siderøtter.

## Bruk
Bladene og blomstene har en lett agurkaktig smak, begge kan anvendes i kalde drikker og i salater. De er også egnet til å krydre marinader og sauser, og fugle- og fiskeretter. Den er også bestanddel av forskjellige matretter som bestemte varianter av grønn saus, og tjener også som prydplante.

## Referanser




## Eksterne lenker
*
Håndverkeren (Oslo)

**Håndverkeren i Oslo** er ei bygning i Rosenkrantz' gate 7. Den huser kontor- og møtelokaler for Oslo Håndverks- og Industriforening og er oppført i 1847 med tilbygg i 1905 og 1919. Arkitekt var Johan Henrik Nebelong. 

Håndverkeren ligger på hjørnet av Rosenkrantz' gate og Kristian IVs gate. Den er dermed en del av Karl Johan-kvartalet. Opprinnelig hadde bygninga, som er i pussa tegl, tre etasjer. Den blei bygd for Nissens Latin- og Realskole, som holdt til her inntil Christiania Haandværks- og Industriforening overtok i 1882. En fløy langs Kristian IVs gate blei oppført i 1905, og i 1919 fikk komplekset to etasjer til.

Den store festsalen er dekorert av Per Krohg, mens Alf Rolfsen har dekorert laugssalen.

I første etasje er det en restaurant som bærer samme navn som bygninga.

## Kilder
* Knut Are Tvedt (red.): *Oslo byleksikon*, 4. utgave, Kunnskapsforlaget 2000

## Eksterne lenker
*
Krogs gate (Oslo)

**Krogs gate** er en blindgate på vestsiden av Løkkeveien ved Ruseløkka skole, vis-à-vis Arbins gate. Gaten gikk opprinnelig gjennom til Cort Adelers gate og het *Krogsgangen*. Den er oppkalt etter statsråd Nicolai Johan Lohmann Krog og fikk sitt nåværende navn i 1879. Ingen hus har adresse Krogs gate.

## Referanser


## Litteratur
*
Jørn Jensen (forfatter)

**Jørn Jensen** (født 2. januar 1946 i Taastrup i Danmark) er en dansk barnebokforfatter. Han debuterte med boken *Det lyner* i 1987 og ti år senere mottok han Skriverprisen for sine lettleste bøker. I 2013 ble han tildelt Orla-prisen for *Hvor er Laura?*.

Flere av Jensens bøker er oversatt til norsk, blant annet serien *Kaldt blod*. Per 2020 har han skrevet over 200 bøker.

## Bibliografi (utvalg)
Mange av Jensens bøker utgjør serier fra samme univers. Han debuterte med en serie på åtte bøker om barna «Bo» og «Anne».

### Serier

* *Bo og Anne* – 8 bøker
* *Nyvej 17* – 
* *Palle i verden* – 
* *Bobo* – 
* *Opfinder-Olsen* – 
* *Allan og Peter* – 
* *Det gamle hus* (bøkene om Rikke) – 7 bøker
**Lasse og Leo* – 
**Mia og Mette* – 
**Mark og Kasper* – 
**Giv meg en hest mor* – 
***Silke* – 
**Sild og finker, fyre og sms'er – Sofies valg* – 
**Gys er godt* – 
**Koldt blod* – 30 bøker
**Rolf i naturen* – 
**Årstider* – 4 bøker

## Referanser
Pilaff

**Pilaff** (fra persisk *polou*) er en risrett som opprinnelig kommer fra Sør-Asia og Perserriket. 

Retten blir tilberedt av langkornet ris, løk og buljong i en gryte eller panne, eventuelt sammen med kjøtt, fisk eller grønnsaker. Etter at risen og buljongen har blitt kokt opp uten lokk settes lokket på slik at retten blir dampet videre. Alt etter oppskrift blir de forskjellige ingrediensene tilføyd under tilberedningen, eller etter at retten er ferdig. 

## Litteratur
* Alan Davidson: *The Oxford Companion to Food*, 2nd ed. Oxford 2006, artikkelen *Pilaf*, s. 606 f.

## Eksterne lenker
*
Øyelokk

**Øyelokket** (latin: *Palpebra*, gresk: *Blepharon*) består av hud, muskler, kjertler, støttevev og slimhinner og beskytter øyet hos menneske og dyr mot fremmedlegemer og uttørring.

Øyelokkbetennelse er en lidelse som kan oppstå på øyelokket.

## Eksterne lenker
*
Agurkurt

**Agurkurt** (*Borago officinalis*) er en krydder- og medisinplante i rubladfamilien. Den er ettårig, og kan bli rundt 80 cm. 

Opprinnelig stemmer den fra middelhavsområdet, men blir nå dyrket i resten av Europa. Den har lenge vært brukt som prydplante, men er også en kilde for nektar for bier. Den er i tillegg bestanddel av forskjellige matretter som bestemte varianter av grønn saus og den kan også brukes i salater.

## ATC-klassifikasjon
* J01 antibakteriell
* M01 anti-inflamatorisk
* R05 hoste og forkjølelse

## Helserisikoer
Marcussens Universal-te, en urtete som har vært og er i salg hos de fleste steder som selger urter til te, hadde opprinnelig agurkurt med i oppskriften. Marcussen skriver om agurkurt med advarselen "Bør anvendes sparsomt", men skriver om teen "Denne te kan man nyde i ubegrænset tid". Planten inneholder små mengder pyrrolizidinalkaloider, det advares derfor mot å bruke den regelmessig eller i større mengder i matvarer. Pyrrolizidinalkaloider er levertoksiske, og derfor står planten på EMAs liste over "Herbal drugs with serious risks" 

## Referanser




## Eksterne lenker
*
Northern Air

**Northern Air** er et flyselskap som opererer ut fra Nausori International Airport, Fiji. Flyselskapet er i lokalt eie  og drives av grunnleggeren Ranjesh San og hans familie, basert i Waila, Nausori. Selskapet har 15 ansatte.

## Flypark
Selskapet har seks fly i drift:
*1 Britten-Norman Islander
*1 Britten-Norman Trislander
*4 Embraer Bandeirante

## Referanser


## Eksterne lenker
*
Pistacia

seksjon *Pistacia*
* *[[Pistacia atlantica]]*
* *[[Pistacia chinesensis]]*
* *[[Pistacia eurycarpa]]*
* *[[Pistacia khinjuk]]*
* terpentintre (*P.&nbsp;terebinthus*)
* pistasj (*P.&nbsp;vera*)
seksjon *Lentiscella*
* mastikstre (*P.&nbsp;lentiscus*)
* *[[Pistacia mexicana]]*
* *[[Pistacia weinmannifolia]]*

***Pistacia*** er en slekt i familien Anacardiaceae. Den økonomisk viktigste arten er pistasj.

Medlemmene i slekten er særbu trær eller busker med godt utviklede, vertikale harpikskanaler. De fleste artene er løvfellende (seksjon *Pistacia*), men det er også noen eviggrønne (seksjon *Lentiscella*). De er vindpollinerte med reduserte blomster. Bærene er en steinfrukt. Slekten er naturlig utbredt fra Nord-Afrika til Filippinene og fra Texas til Guatemala. Mangfoldet er størst i middelhavsområdet, og Vest- og Sentral-Asia. 

I en taksonomisk revisjon fra 2012 reduseres antall arter til 9. *Pistacia palaestina* regnes som et synonym for *P. terebinthus*, og *P. texana* som et synonym for *P. mexicana*. *P. chinesensis* deles i tre underarter og *P. lentiscus* i to underarter. I middelhavsområdet vokser *P. × saportae*, som er en naturlig hybrid mellom terpentintre og mastikstre. 

Disse plantene har ofte store galler, og hver galle kan inneholde tusenvis av gallelus. Gallene inneholder terpener som beskytter mot beiting av geiter og andre dyr. 

## Litteratur
* 
* 
* 
* 
* 

## Eksterne lenker
* 

* Flora of Israel Online – ''Pistacia''
Africa One

**Africa One** var et privateid pan-afrikansk flyselskap. Det var opprinnelig basert i Entebbe, Uganda, med fly på wet lease fra **Africa One Holdings**, som er registrert i Irland. **Africa One Congo** var et datterselskap basert i Kinshasa, Den demokratiske republikken Kongo. Det er ikke klart om det samme et annet flyselskap eller med samme navn var operatør for An-26 som krasjet som resulterte i et høyt antall dødsfall i Den demokratiske republikken Kongo i 2007, men mest sannsynlig ble det drevet av selskapets kongolesiske datterselskap, ettersom virksomheten ble stengt like etter hendelsen. **Africa One** ble drevet i årene 2002-2004 og **Africa One Congo** operert i årene 2002-2007.

Selskapet er på listen over flyselskaper er nektet adgang til Europeisk luftrom.

## Referanser
Smedkroken (Oslo)

**Smedkroken** er et smug i Oslo sentrum. Det går fra Grensen nær Professor Aschehougs plass til Arbeidergata nær sceneinngangen til Oslo Nye Teater.

Navnet ble vedtatt i 1864. Ingen hus har adresse knyttet til denne gaten.

## Referanser
Friidrett under Sommer-OL 1920 – 3 000 meter lag menn

**3000 meter lagløp** for menn var en av løpøvelsene i friidrett under Sommer-OL 1920 i Antwerpen. Det var femte gangen lagløp var med på det olympiske programmet og andre gangen 3000 meter lagløp var med, første gsngen var under OL 1912 i Stockholm. Trettien deltakere fra seks nasjoner deltok i konkurransen som ble avviklet 21. og 22. august 1920. Kun de tre beste løperne på hvert lag fikk medalje.

## Resultater
### Semifinaler

Begge semifinalene ble avviklet lørdag 21. august 1920.

**Semifinale 1**

**Lagresultat**

**Individuelt resultat**

**Semifinale 2**

**Lagresultat:**

**Individuelt resultat:**

### Finale
*22. august 1920.

**Lagresultat:**

**Individuelt resultat:**

## Eksterne lenker
* Resultater og profilside  på sports-reference.com
Kang Mi-suk

**Kang Mi-suk** (født 25. september 1968 i Seoul) er en sørkoreansk rullestolcurlingspiller. Han har to VM-sølvmedalje fra 2008 og 2012 som fremste meritter, og har spilt på det kinesiske landslaget siden 2007. Hun spilte bordtennis før hun begynte med rullestolcurling.

Hun har et barn. 

## Idrettskarrière
Kang var ener i VM i rullestolcurling 2007, som var hennes første VM. Her kom Sør-Korea på 7.-plass. Året etter var hun igjen treer, i VM i rullestolcurling 2008, der det sørkoreanske laget kom på 2.-plass, etter finaletap 3-5 for Norge. I VM i rullestolcurling 2009 kom de på 6.-plass. 

Sør-Korea spilte seg fram til finalen i Paralympiske vinterleker 2010 i Vancouver, men tapte 7-8 for Canada, og kom med det på 2.-plass. Også i VM i rullestolcurling 2012 var hun ener, der Sør-Korea kom på 2.-plass. Denne gangen tapte de finalen 1-9 for Russland. De kom på 9.-plass i VM i rullestolcurling 2013 i Sotsji. 

Han var igjen ener i Paralympiske vinterleker 2014 i Sotsji i Russland, der det sørkoreanske laget kom på 9.-plass.  

## Eksterne lenker
* Profil hos WCF
* Profil hos Sotsji 2014 Paralympics
Turan Air

**Turan Air** var et flyselskap med base i Baku i Aserbajdsjan. I tillegg til å drifte ruter innenlands, hadde flyselskapet ruter til flere byer i Russland. Turan Air la ned driften i 2013.

## Destinasjoner
;  
* Baku (Heydar Aliyev internasjonale lufthavn) 
* Lenkoran (Lenkoran internasjonale lufthavn) 

;  
* Jekaterinburg (Koltsovo lufthavn) 
* Surgut (Surgut internasjonale lufthavn) 
* Novosibirsk (Tolmatsjovo lufthavn) 
* Kazan (Kazan internasjonale lufthavn)

## Referanser


## Eksterne lenker
* Turan Air
* Turan Air Fleet
Berkut Air

**Berkut State Air**, oppkalt etter den gyldne ørnen - symbolet på landet (*Berkut* på kasakhstansk), var et flyselskap basert i Astana i Kasakhstan. Stiftet i 1999. Det var ett flyselskap som opererete regjeringscharterfly med base på Astana internasjonale lufthavn.

Selskapet var forbudt å fly i Den europeiske union grunnet lave standard for vedlikehold. Selskapet opphørte drift i 2011 

## Flypark

Per november 2012 består Berkut Airs flåte av følgende fly:

Flåten som betjener regjeringen i Kasakhstan:
*1 Airbus A320-214 Prestige, UP-A2001
*1 Boeing 757-200ER, UP-B5701

Charter og godstransport:
*1 Antonov An-12, UP-AN205, Cargo
*1 Fokker 100, UP-F1004, Charter
*1 Yakovlev Yak-40, UP-Y4023, Charter

Pensjonerte fly:
*1 Tupolev Tu-154M
*1 Boeing 747-200, 9G-MKS, Cargo

## Referanser
Primetime Emmy Award

**Primetime Emmy Award** er en amerikansk pris som anerkjenner utmerket arbeid innen amerikanske TV-programmer sendt i beste sendetid på kvelden. Prisen deles ut av Academy of Television Arts & Sciences. Den ble utdelt for første gang i 1949, og ble den gang bare kalt Emmy-prisen. Etter at utdelingen av Daytime Emmy Award startet på 1970-tallet, ble ordet «primetime» lagt til for å skille mellom de to prisene. 

Utdelingen av Primetime Emmy blir vanligvis sendt på TV i midten av september, søndagen før TV-kanalene offisielt starter høstsesongen. Seremonien veksler mellom å bli vist på de fire store fjernsynsnettverkene (CBS, ABC, NBC og Fox). Ettersom NBCs sendinger med Sunday Night NFL Football begynner i september, har Primetime Emmy-seremonien blitt flyttet til slutten av august i 2006, 2010 og 2014, når det har vært NBC sin tur til å vise den.

Emmy-prisen tilsvarer Academy Award (for film), Tony Award (for teater) og Grammy Award (for musikk).

## Referanser


## Eksterne lenker
*
Guinea Ecuatorial Airlines

**Guinea Ecuatorial Airlines** (GEASA) er et flyselskap basert på Malabo i Ekvatorial-Guinea. Virksomheten ble etablert og startet i 1996 og driver innenlandsruter og leverer chartertjenester. Hovedbasen er på Malabo internasjonale lufthavn.

## Flypark
Guinea Ecuatorial Airlines flåte omfatter følgende fly (per februar 2008):
* 1 Jakovlev Jak-40

## Referanser
Daytime Emmy Award

**Daytime Emmy Award** er en amerikansk pris som anerkjenner utmerket arbeid innen amerikanske TV-programmer sendt på dagtid. Prisen deles ut av National Academy of Television Arts and Sciences, som er basert i New York, og Academy of Television Arts & Sciences, som er basert i Los Angeles. Prisutdelingen er vanligvis i mai eller juni.

Den regnes som annenrangs i forhold til Primetime Emmy.

Emmy-prisen tilsvarer Academy Award (for film), Tony Award (for teater) og Grammy Award (for musikk).

## Referanser


## Eksterne lenker
* Daytime Emmy Awards
Helsetjenestens driftsorganisasjon for nødnett

**Helsetjenestens driftsorganisasjon for nødnett HF** (**HDO**) er et helseforetak som ble opprettet 29. april 2013. Det eies i fellesskap av de fire regionale helseforetakene. HDOs kjernekompetanse er IT, da de leverer teknologiske kommunikasjonsløsninger til nødnettet for helse. 

HDO ble opprettet for å drifte helsetjenestens bruk av løsninger i det nasjonale nødnettet. I dag eier, forvalter og drifter de løsningene. Eierskap ble overført fra DSB til HDO 1. januar 2017. Med løsninger menes kommunikasjonsløsninger for telefoni- og radiokommunikasjon med tilhørende materiell. Disse blir brukt av alle landets akuttmedisinske kommunikasjonssentraler (AMK), legevaktsentraler (LVS) og akuttmottak (AM), noe som tilsvarer 168 kontrollrom.

HDO har kontorer på Gjøvik. 

## Referanser


## Eksterne lenker
* Hjemmeside
* Pressemelding fra Helse Sør-Øst
Bernhard Getz’ gate (Oslo)

**Bernhard Getz’ gate** er en gate i Oslo sentrum, fra krysset ved Munchs gate og Keysers gate (foran hotell Munch) til Peder Claussøns gate. Omtrent midt i gateløpet er Kommandør T. I. Øgrims plass der en rekke kristne og kirkelige organisasjoner har sine hovedkontor. Øst for plassen ligger Frelsesarmeen sitt hovedkvarter for Oslo og Norge. Vest for plassen ligger hovedkontorene for Kirkens Nødhjelp, Det Norske Bibelselskap, Verbum forlag og Areopagos.

Gaten fikk navn i 1934 etter Bernhard Getz, Norges første riksadvokat.

## Kilder
* Oslo byleksikon

## Eksterne lenker
*
Peder Claussøns gate (Oslo)

**Peder Claussøns gate** (1-7, 2-4) er en gate i Oslo sentrum, mellom Munchs gate og St. Olavs gate.

Gaten fikk navn i 1874 etter Peder Claussøn Friis.

## Kilder
* 

## Eksterne lenker
*
Ben Sasse

**Benjamin Eric Sasse** (uttales «sass», født 22. februar 1972 i Plainview i Nebraska) er en amerikansk historiker og republikansk politiker. Han var   senator for delstaten Nebraska fra 2015 til 2023. Fra 2010 til 2014 var han president (rektor) ved Midland University i Fremont i Nebraska.

## Liv og virke
Sasse ble født 22. februar 1972 i Plainview, Nebraska. Han ble uteksaminert fra Fremont Senior High School i Fremont, Nebraska, i 1990.

Sasse ble uteksaminert fra Harvard University i Cambridge, Massachusetts, i 1994, med en bachelorgrad i statsvitenskap. Sasse studerte ved University of Oxford i Oxford, England, i et år fra høsten 1992 som en del av et utvekslingsprogram.

Sasse ble ansatt som advokatfullmektig i Chicago, Illinois, fra september 1994 til november 1995 av Boston Consulting Group, et rådgivningsfirma.

Sasse arbeidet som konsulent og administrerende direktør i Christians United For Reformation («CUFR») i Anaheim, California fra november 1995 til november 1996. Under Sassess ledelse fusjonerte CUFR med Alliance of Confessing Evangelicals («ACE»), og Sasse ble administrerende direktør for den sammenslåtte organisasjonen som beholdt navnet ACE.

Sasse ble valgt inn i Senatet ved mellomvalget i 2014 og gjenvalgt i 2020. Den 8. januar 2023 trakk Sasse seg fra Senatet for å ta over som president ved University of Florida.

## Referanser


## Eksterne lenker
* 
* 
* 
*  Offisiell kampanjeside
*  Offisiell Facebook-side
Shangguan Wan’er

**Shangguan Wan'er** (tradisjonell kinesisk: 上官婉兒; forenklet kinesisk: 上官婉儿, pinyin: *Shàngguān Wǎn'ér*, Wade–Giles: *Shang-kuan Wan-erh*; født cirka 664 i fylket Shan i Kina, halshugget 21. juli 710) var en kinesisk poet, forfatterinne og politiker. 

Hun var sekretær til keiserinne Wu Zetian 677-705, fra 696 også rådgiver, og deretter sekretær, konkubine og politisk rådgiver til keiser Zhongzong 705-710. Som politisk rådgiver initierte og innførte hun flere nye lover i Kina. I 710 deltok hun i forberedelsene av det kupp som skulle sette Zhongzongs enke keiserinne Wei på tronen. Kupptn ble imidlertid forhindret, og Shangguan Wan'er ble henrettet som en konsekvens av dette.

## Referanser
Yun Hee-keong

**Yun Hee-keong** (født 12. september 1967) er en sørkoreansk rullestolcurlingspiller. Hun debuterte på det kinesiske landslaget ved Paralympiske vinterleker 2014 i Sotsji.

## Idrettskarriere
Yun var reserve ved Paralympiske vinterleker 2014 i Sotsji i Russland, der det sørkoreanske laget kom på 9.-plass, med Kim Myung-jin som skip.  

## Eksterne lenker
* Profil hos WCF
* Profil hos Sotsji 2014 Paralympics
Dokkfløydammen

**Dokkfløydammen** er en steinfyllingsdam med tetningskjerne av morenemasse. Den ligger i Torpa i Nordre Land kommune. Dammen som er en konvensjonell steinfyllingsdam, er bygd med grovere materiale jo lenger ut fra kjernen man kommer. Ytterst er den plastret med store steiner som er lagt stein for stein. Dammen ble bygd ved Veslefossen i Dokka (elv) i Dokkavassdraget. Byggingen av dammen skjedde i perioden 1986-89 i forbindelse med Dokkautbyggingen. Kontraktsummen var på 350 millioner kroner.

Damkronen er 680 meter lang. Største høyde er 83,5 meter. I bunnen er bredden 300 meter. Midt i dammen ligger en tetningssone som består av ulike morenetyper. Denne er i bunnen 34 meter tykk for så å smalne av til 4 meter på toppen. Utenpå tetningssonen er det lagt et filterlag av sand. så følger en overgangssone med tunnelstein før støttefyllingen som består av sprengstein. Ytterst er det plastret med grov sprengstein. I det ytterste laget ble alle steinene lagt på plass en etter en, nærmere 300.000 stein. Masseinnholdet i dammen er beregnet til 4,2 millioner kubikkmeter. Dammen er Norges fjerde største steinfyllingsdam(1992).

Dammen demmer opp Dokkfløyvatnet som opprinnelig hadde et areal på 0,5 kvadratkilometer. Vatnet er reguleringsmagasin for Torpa kraftverk og Dokka kraftverk, og har fått et areal på 9,42 kvadratkilometer ved høyeste vannstand. Reguleringshøyden er fra kotehøyde 670-735 moh. Vannmengden er beregnet til 250 millioner kubikkmeter. Nedbørnedslagsfeltet er 600 kvadratkilometer og har et tilsig på 352 millioner kubikkmeter.


Fil:Dokkfløydammen Torpa.JPG|Dokkfløydammen sett fra nedsiden
Fil:Dokkfløydammen Torpa (2).JPG|Damkronen er 680 meter lang


## Referanser


## Eksterne lenker
* 
*  SNL
*  Opplandenergi
Lissomelas

* se systematisk inndeling

***Lissomelas*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea. Slekten omfatter bare én kjent art.

## Utseende
En middelsstor (20-25 millimeter) gullbasse, men en av de større artene i gruppen Cremastocheilini. Kroppen er langstrakt og beina forholdsvis korte og kraftige, halvmatt svart uten synlig punktering bortsett fra på scutellum. Antennenes første ledd er stort og nærmest trekantet. Pronotum er mye smalere enn dekkvingene.

## Utbredelse
Arten er utbredt i det sørlige USA og Mexico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Lissomelas* Bates, 1889
******** *[[Lissomelas flohri]]* Bates, 1889

## Kilder
* Nettside om gruppen, med bilder

## Eksterne lenker
* 
* Bilde av arten
* Cetoniidae på Encyclopedia of life
Brachymacroma

* se systematisk inndeling

***Brachymacroma*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Middelsstore, blankt svarte gullbasser med gule flekker. Denne slekten har ikke den langstrakte formen som er typisk for Cremastocheilini. Oversiden er spredt og kraftig punktert.

## Utbredelse
Slekten er utbredt i det østlige og sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Brachymacroma* Kraatz, 1896
******** *[[Brachymacroma emarginicollis]]* (Boheman, 1857)
******** *[[Brachymacroma rufithorax]]* Kraatz, 1896

## Kilder
* Nettside om gruppen, med bilder

## Eksterne lenker
* 
* Cetoniidae på Encyclopedia of life
Pimpernell (andre betydninger)

**Pimpernell** kan vise til

* Pimpernell, en staude i rosefamilien.
* Pimpernell, en staude i fredløsfamilien - også kjent som rødarve eller nonsblom.
* *[[Den røde pimpernell]]*, et skuespill og en roman av Emma Orczy, der hovedpersonen har navn etter denne blomsten.
* *[[Pimpernell (Bringsværd)]]*, et skuespill av Tor Åge Bringsværd.
* Pimpernell, en figur i Ringenes herre.
* Pimpernel, en potetsort.
1. serierunde i 1. divisjon fotball for menn 2014

**1. serierunde i [[1. divisjon fotball for herrer 2014]]** ble spilt 6. og 7. april 2014

## Fakta

## Referanser
Bengalsk ild

**Bengalsk ild** er et fyrverkerislag som oftest består av et papprør som er ca 5-20 centimeter langt og 3-4 centimeter i diameter. Inne i røret er et brennbart stoff med metallsalter. Ved antennelse brenner den bengalske ilden med en klart lysende flamme som er 10-30 centimeter høy. Brenntiden varierer oftest fra ett minutt opp til fire minutter. Avhengig av typen av tilsatt metall brenner bengalsk ild med forskjellig farge. Bengalsk ild har i blant også en forvandlingseffekt som gjør at den skifter farge etter en viss tid. Røret inneholder da to lag med forskjellige metaller.

Bengalsk ild tjener også som nødbluss og kan brukes for eksempel i skipsnød. Den er også kjent som innslag i enkelte teateroppsetninger.

## Begrepshistorie
Lysene kalles *bengalske* etter den historiske regionen Bengal i dagens Bangladesh og det nordøstre India. Stedets fyrstepalasser ble opplyst av fargerike lys som ble til ved kjemiske reaksjoner. Opprinnelig forstod man som bengalske lys bare det lys som tjente til glinsende belysning av en gjenstand. For å få de ønskede fargeeffekter ble det brukt svovel og nitratene salpeter og realgar, et mineral.

## Fotball
Bengalsk ild er populær blant visse fotballsupportere som antenner dem på tribunene. Slik bruk har flere steder blitt møtt med kritikk, og er forbudt i flere land.

## Litteratur
* «Bengalisches Feuer», i: Robert Blum (utg.): *Allgemeines Theater-Lexikon oder Enzyklopädie alles Wissenswerthen für Bühnenkünstler, Dilettanten und Theaterfreunde*. DirectMedia Publ., Berlin 2008, ISBN 978-3-89853-622-6 (1 CD-ROM; Nachdr. d. Ausg. Leipzig 1846).
* «Bengalisches Feuer», i: Friedrich R. Kreißl, Otto Krätz (utg.): *Feuer und Flamme, Schall und Rauch. Schauexperimente und Chemiehistorisches; Ernst Otto Fischer zum 80. Geburtstag gewidmet*. Wiley VCH, Weinheim 2008, ISBN 978-3-527-32276-3, d. 92f.

## Eksterne lenker
*
Egenaffin

**Egenaffin** henviser innenfor matematikk til en fraktal hvis deler er skalert med forskjellige faktorer i x- og y-retningen. For å kunne forstå egenlikheten til disse fraktalene, må de først re-skaleres ved hjelp av en anisotropisk affin transformasjon.

## Se også
* Egenlikhet

## Referanser


## Litteratur
* «Self-affinity and fractal dimension» (PDF) i: *Physica Scripta* **32**, s. 257–260. 1985. doi:10.1088/0031-8949/32/4/001.
* Sapozhnikov, Victor & Foufoula-Georgiou, Efi (mai1996): [«Self-affinity in braided rivers»] (PDF) i: *Water Resources Research* **32** (5), s. 1429–1439. doi:10.1029/96wr00490.
* Mandelbrot, Benoît B.: *Gaussian Self-Affinity and Fractals: Globality, the Earth, 1/F Noise, and R/S*. ISBN 0387989935.
Lecanoderus

* se systematisk inndeling

***Lecanoderus*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Nokså små (ca. 10 millimeter), avlange, svarte gullbasser. Slekten er blant de mest langstrakte medlemmene i Cremastocheilini. Pronotum er nærmest hjerteformet, bredest langs foran midten, med en stor, rund grop i midten.
## Levevis
Disse artene er knyttet til maur og lever i maurenes tuer.
De finnes gjerne i sandete områder.

## Utbredelse
Artene lever i Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Lecanoderus* Kolbe, 1908
******** *[[Lecanoderus ahlwarthi]]* (Kolbe, 1907)
******** *[[Lecanoderus incisus]]* (Péringuey, 1888)
******** *[[Lecanoderus vernayi]]* van Son, 1936

## Kilder
* Nettside om gruppen, med bilder

## Eksterne lenker
* 
* Beetles of Africa, ''Lecanoderus incisus''
* Cetoniidae på Encyclopedia of life
Rolf Nordhagen (informatiker)

:*Artikkelen er om fysikeren Rolf Nordhagen (1927–2013). Se [[Rolf Nordhagen (botaniker)]] for faren (1894–1973)

*'Rolf Nordhagen''' (født 2. august 1927 i Bergen, død 1. juli 2013) var en norsk fysiker, informatiker og internett-pioner.

## Kjernefysiker
Etter cand.real. fra Universitetet i Oslo tok han Ph.D. i Liverpool i 1958 og var dosent i kjernefysikk ved Universitetet i Oslo fra 1970 til 1974. Han gjorde seg svært tidlig bemerket ved å ta i bruk elektroniske datamaskiner for innsamling og analyse av data fra kjernefysiske eksperiment. Han la med dette grunnlaget for et datateknisk målelaboratorium ved Fysisk institutt ved Universitetet i Oslo. Han har senere arbeidet med generelle problem innen datateknologi.
## EDB-sjef
Han ble i 1972 også den første EDB-sjef ved universitetet. Han satt i dette til 1986 da han ble tilsatt som professor i informatikk. 
## Internettpioner

Han var sentral ved opprettelsen av det norske akademiske nettverket UNINETT og NORDUnet. Han var engasjert i nettets muligheter til å fremme internasjonalt samarbeid i mange tiår, også etter at han fikk status som professor emeritus i informatikk.

Han overtok i 1995 som leder for BALTNet-prosjektet, der han bidro til videre utbredelse av nettet, først til de baltiske stater, dernest til Polen og tidligere sovjetrepublikker. Første tilkobling var via satellitt fra Oslo til Vilnius i 1991.

For dette ble han i 2014 posthumt innlemmet i "Internet Hall of Fame", et æresgalleri etablert 2012 av Internet Society. Han hadde i 1996 fått "gullmusa" fra bladet Computerworld.

## Referanser
Rolf Nordhagen

**Rolf Nordhagen** er navnet til flere personer:

* Rolf Nordhagen (botaniker) (1894&ndash;1979), norsk botaniker.
* Rolf Nordhagen (informatiker) (1927&ndash;2013), norsk fysiker, informatiker og internett-pioner.
Ezio Auditore da Firenze

**Ezio Auditore da Firenze** er hovedkarakteren i blant annet *[[Assassin's Creed II]]*, *[[Assassin's Creed: Brotherhood]]* og *[[Assassin's Creed: Revelations]]*.

## Mottagelse og priser
Figuren *Ezio Auditore* fikk gode mottagelser av både media og publikum. Figuren mottok en pris fra GameSpot for beste nye figur i 2009. *GameZone* nominerte figuren Ezio til spillguden for 2009. Figuren Ezio ble også nominert til Spike Video Game Awards 2010 i klassen beste figur og mottok en pris for den best kledde attentatmann.

*Guinness World Records Gamer's Edition* for 2011 har plassert figuren Ezio på 35. mest populære videospill figur. I 2012 ble figuren rangert som den syvende mest minneverdige, innflytelsesrike og slemme hovedfigur i spill. *Complex* rangerte figuren på 37.-plass som den slemmeste videospillfigur noensinne.

*GamesRadar* ga figuren andreplass på listen over generasjonens slemmeste spillfigurer og sa *«Ezio har blitt synonymt med sinnbildet av videospill attentatmannen»*, samtidig som de utnevnte ham til *Herr 2009* i sin artikkel om de mest sexy nye figurene i tiåret 2000-2010. *Complex* rangerte figuren som det tiende beste kampvideo-portrettet for figurens gjesteopptreden i 2012 i *Soulcalibur V*. *PlayStation Official Magazine* rangerte figuren Ezio på femteplass i sin liste over spillverdenens beste ansiktshår. Figuren kom også på UGO Networks' liste over mest minneverdige italienere i videospill.

## Referanser


## Eksterne lenker
''Ezio Auditore da Firenze'' på The Assassin's Creed Wiki
Konfliktåret 1661

## Pågående konflikter
*Den polsk-russiske krig (1654–1667)
**Storfyrstedømmet Moskva på den ene siden
**Det polsk-litauiske samvelde på den andre siden
*Den russisk-svenske krig (1656–**1661**)
**Sverige på den ene siden
**Russland på den andre siden
*Mandsjuinvasjonen av Kina (1618-1683)
****[[Qing-dynastiet]]**, Mongolene, Kongedømmet Joseon på den ene siden 
****[[Ming-dynastiet]]**, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden

## Hendelser
* 6. januar – Femte monarkiets menn (Fifth Monarchists) mislykkes i å ta kontroll over London. George Moncks regiment beseirer dem.
* 21. juni – Fred sluttes mellom Sverige og Russland i Kardis etter den russisk-svenske krigen (1656–1661). Stolbovofreden fra 1617 bekreftes.
* 6. august – Portugal og De forente Nederlandene undertegner freden i Haag, hvor Ny Holland blir formelt avgitt til Portugal av De forente Nederlandene.
* 14. august – Norge påbegynner byggingen av Fredriksten festning ved Halden ved den nye grensen mot Sverige, etter at Bohus fästning tre år tidligere har blitt svensk.
* Sverige slutter forbund med Danmarks fiende i sør, hertugen av Holstein-Gottorp.
* Det besluttes å rive Älvsborgfestning for å benytte steinen til Nya Älvsborg og Göteborg by.

## Fødsler
* 25. januar – Alexander zu Dohna-Schlobitten, tysk general (død 1728)
* 11. juli – Karl av Lothringen-Commercy, fransk feltmarskalk (død 1702)
* 15. juli – Pierre Le Moyne d'Iberville, militær helt i Ny-Frankrike (død 1706)
* 8. august – Johann Matthias von der Schulenburg, tysk riksgreve, offiser; feltmarskalk fra 1734 og kunstsamler (død 1747)
* 27. oktober – Fjodor Apraksin, russisk admiral (død 1728)

## Dødsfall
* 19. januar – Thomas Venner, en av Femte monarkiets menn (henrettet)
* 4. april – Alexander Leslie, skotsk soldat (født ca. 1580)
* 7. april – William Brereton, engelsk soldat og politiker (født 1604)


Fil:Charles de Lorraine Prince de Commercy.jpg|Karl av Lothringen-Commercy(1661-1702)
Ca' Rezzonico - Ritratto di Johann Matthias von der Schulenburg - Antonio Guardi.jpg|Johann Matthias von der Schulenburg(1661-1734)
Tankesmien Agenda

**Tankesmien Agenda** er en norsk tankesmie etablert i 2014. Agenda er plassert i sentrum-venstre i norsk politikk. Tarjei Skirbekk var prosjektleder for etablering av tankesmien etter stortingsvalget 2013 og frem til sommer 2014. Agendas første daglige leder Marte Gerhardsen ledet smien i de fire første årene og ble i 2018 avløst av Trygve Svensson.  

Raymond Johansen er styreleder. Han etterfølger Anne Grete Strøm-Erichsen og advokat Geir Lippestad. Tidligere LO-leder Hans-Christian Gabrielsen var medlem av styret. Nåværende medlemmer av styret inkluderer Mette Nord og Jørn Eggum.

## Formål
Ifølge Tankesmien Agendas egen nettside skal organisasjonen være «en partipolitisk uavhengig tankesmie som bidrar med samfunnsanalyse og progressiv politikkutvikling for sentrum-venstre i norsk politikk.

Tankesmien Agenda jobber kunnskapsbasert for et samfunn med reell frihet for alle. Det forutsetter små forskjeller, like muligheter, høy tillit og sterke demokratiske institusjoner. Alle skal ha frihet og mulighet til å delta i samfunnsliv, hverdagsliv og arbeidsliv på like vilkår, uavhengig av hvor man kommer fra, hvem man er og hvilke ressurser man har. En rettferdig samfunnsutvikling forutsetter fortsatt vekst og velferd – innenfor rammen av klimamålene og naturens tåleevne.»

## Målsetning og finansiering
Agenda er i stor grad finansiert av sin eier LO, i tillegg til samarbeidsprosjekter.

Industrilederen og milliardæren Trond Mohn eide 49% av aksjene frem til 2021 og bidro betydelig i tankesmiens tidlige år. Tankesmiens uttalte mål er å utvikle politikk og analyser for sentrum–venstre i norsk politikk. 

Fokuset for utredningsvirksomheten er ulikhet, velferdsøkonomi, fordeling, arbeidsliv og internasjonal politikk.

## Ansatte
Trygve Svensson overtok som leder i 2018 etter Marte Gerhardsen, som satt som leder i fire år. Svensson har bakgrunn som rådgiver for konsernsjef Eldar Sætre i Equinor, statssekretær i Nærings- og handelsdepartementet og rådgiver for Arbeiderpartiet på Stortinget.

Andre ansatte i Agenda er Hannah Gitmark, som er nestleder. Hun kom fra stillingen som politisk journalist i Dagsavisen, og har tidligere jobbet som journalist i Oppland Arbeiderblad. Sylo Taruku arbeider hovedsakelig innen fagområdene innvandring, integrering og populisme. Han har tidligere jobbet blant annet som rådgiver i Den norske Helsingforskomiteen, generalsekretær i NOAS, underdirektør i UDI og generalsekretær i LIM (Likestilling, integrering og mangfold).

## Arrangementer
I desember 2014 arrangerte Agenda besøk av den franske økonomen Thomas Piketty til Oslo. Foran en fullsatt sal i Universitetsaulaen, holdt Piketty et foredrag om sin bok *Kapitalen i det 21. århundre*. I forbindelse med Pikettys besøk publiserte Agenda en kortfilm om ulikhet i Norge. I forbindelse med at det var 10 år siden boken utkom publiserte Agenda også et notat med tittel: Piketty, 10 år etter.

Aula-arrangementene har blitt en årlig tradisjon, og Agenda har arrangert Agenda i Aulaen med bl.a Zeynep Tufekci, Robert Putnam, Raj Chetty og David Wengrow.

## Referanser


## Eksterne lenker
* 
*
Parapilinurgus

* se systematisk inndeling

***Parapilinurgus*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Middelsstore, avlange, brunsvarte gullbasser. Oversiden er kledt med korte, brune, oppstående hår og har dessuten noen lyse flekker.

## Levevis
Disse artene er knyttet til maur og lever i maurenes tuer.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Parapilinurgus* Arrow, 1910
******** *[[Parapilinurgus chinensis]]* Krajcik, 2010
******** *[[Parapilinurgus hiekei]]* Krikken, 1977
******** *[[Parapilinurgus inexpectatus]]* Krajcik, 2010
******** *[[Parapilinurgus masumotoi]]* Nomura, 1977
******** *[[Parapilinurgus variegatus]]* Arrow, 1910

## Kilder
* Nettside om gruppen, med bilder

## Eksterne lenker
* 
* Bilde av ''Parapilinurgus variegatus''
* Cetoniidae på Encyclopedia of life
Johan Gjøstein

**Johan David Haslund Gjøstein** (født 5. januar 1866 på Stord i Hordaland, død 15. februar 1935 i Stavanger) var en norsk skolemann og politiker, i tolv år stortingsrepresentant, først for Arbeiderpartiet, deretter Norges Socialdemokratiske Arbeiderparti. 

Gjøstein tok eksamen ved Stord seminar i 1884 og studentereksamen i Kristiania 1887. I 1888 dro han til USA, der han endte opp som redaktør av *Dagbladet* i Chicago. Tilbake i Norge i 1890 ble han lærer ved Stavanger folkeskole (Petri skole) og fra 1909 bestyrer ved Solvang skole. Fra 1921 til 1935 var han konstituert skoledirektør i Agder og Stavanger bispedømmer.

Han var en sentral mann i politikken i Stavanger, og en drivende kraft da avisen *[[Rogalands Avis|1ste Mai]]* ble etablert i 1899. De første årene var Gjøstein bladstyrer og avisens faktiske redaktør. Han var blant stifterne av Stavanger sosialdemokratiske forening i 1892 og var med å stifte flere fagforeninger i byen. I mange år var han formann i Stavanger arbeiderparti og medlem av partiets landsstyre. Under stridighetene i Arbeiderpartiet var han en markert talsmann for høyrefløyen, og han fulgte Norges Socialdemokratiske Arbeiderparti etter partisplittelsen i 1921.

Fra 1899 til 1931 var han medlem av bystyret i Stavanger, og fra 1902 til 1913 satt han i formannskapet. I årene 1911 og 1912 var han ordfører i byen. Han var lærerrepresentant i skolestyret 1896–1900 og hadde ellers en rekke lokale verv. 

Fra 1913 til 1924 var han stortingsrepresentant. Han ble valgt inn for Verket krets i Stavanger i 1906, men dette valget ble underkjent. Han ble så valgt inn for samme krets i 1913, 1916 og 1919, og deretter for kjøpstedene i Vest-Agder og Rogaland i 1922. Han var hele tiden medlem av kirkekomiteen / kirke- og skolekomiteen og dens sekretær 1919–21 og formann 1922–24. Etter at han gikk over til det nye sosialdemokratiske partiet i 1921, var han parlamentarisk leder for dette. I rikspolitikken markerte han seg spesielt som en forkjemper for enhetsskolen. 

Han var gift med Anna Gjøstein (1869–1956) og yngre bror til Ole Georg Gjøsteen (1854–1936). 

En statue av Johan Gjøsten er plassert på Gjøsteins plass i Stavanger. Statuen er laget av kunstneren Erik Haugland. Et bruddstykke av tidligere Oscars gate heter nå Gjøsteins gate; Ekteparet Gjøstein bodde i det som nå er nr 7.

## Bibliografi
* *Bør statskirken ophæves? Et indlæg i diskussionen om hvorvidt statskirkens ophævelse bør opføres paa Det Norske arbeiderpartis program* (1918)
* *Gatenavn paa folkemaalet i Stavanger*, Kommunalt tidsskrift, 1927.

## Referanser


## Eksterne lenker
* 
*  Om Johan Gjøstein i Norsk biografisk leksikon